मगरा क्षेत्र के छात्र-छात्राओं को ट्रैकशूट का किया वितरण
भास्कर न्यूज | रायपुर मारवाड़
रायपुरइलाके के मगरा क्षेत्र के विभिन्न गांवों के बालक-बालिकाओं के लिए शुक्रवार का दिन हमेशा के लिए यादगार रहेगा। मगरा क्षेत्र के विभिन्न गांवों में अभावों की जिंदगी गुजर बसर कर रहे सैकड़ों बालक-बालिकाओ को यूूं स्कूल आता देख रायपुर के एसडीएम मोहनलाल खटनावालिया को अच्छा नहीं लगता। वे जब भी इन गांवों में जाते तो हमेशा उनके मन में एक बात अखरती रहती थी कि मगरा क्षेत्र के इन बच्चों के लिए कुछ किया जाए। एसडीएम ने इन बच्चों के लिए एक रूप में ड्रेस में देखने के लिए पहले स्थानीय दानदाताओं से संपर्क किया। मगर सैकडों की संख्या में एक साथ बच्चों के लिए ट्रैकशूट जुटाना चुनौती भरा कार्य था। लगभग तीन माह के प्रयासों के बाद रायपुर उपखंड अधिकारी ने जैतारण क्षेत्र के रास गांव में संचालित श्री सीमेंट के प्रबंधकों को इस बाबत मोटिवेट किया। एसडीएम रायपुर से प्रेरित होकर श्री सीमेंट इकाई ने भी अपने सामाजिक सरोकार के कार्यों को आगे बढ़ाते हुए रायपुर क्षेत्र के 500 बालक-बालिकाओ के लिए ट्रैकशूट तैयार करवाकर शुक्रवार को रायपुर के उच्च माध्यमिक विद्यालय के सभा हाॅल में वितरण किए गए। श्री रूरल से जुड़े विशाल जयसवाल ने बताया कि रायपुर उपखंड अधिकारी मोहनलाल खटनावालिया की प्रेरणा से रायपुर,कालब कलां,कानूजा,झाला की चौकी, कोट किराना,चांग-चिताड़, कलालिया,रातडिया,प्रतापगढ़, बाबरा, बूटीवास, नानणा सहित 20 अन्य स्कूलों के बालक-बालिकाओं को ट्रैकशूट वितरण किए गए।
ट्रैकशूट पाने वाले इन बालक-बालिकाओं ने खुशियों का इजहार किया।
रायपुर | विद्यालयमें विद्यार्थियों को वितरित किए ट्रेकशूट।
awa_Deva bho_Deva hin_Deva hin_Deva hin_Deva